stanford-oval/wikipedia huggingface dataset:
Samuli Virtanen

| Samuli Virtanen> Henkilötiedot |
| --- | --- |
Syntynyt: 8. kesäkuuta 1996 (ikä 28) Tammela, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  86 kg
Seura
Seura:  FPS
Sarja:  Mestis
Pelinumero:  86
Pelaajaura
Pääsarjaura:  2024–
Aik. seurat:  HPK (SML)
Samuli Virtanen (s. 8. kesäkuuta 1996 Tammela) on suomalainen jääkiekkopuolustaja, joka pelaa Mestis-joukkue Forssan Palloseurassa. Hän toimii joukkueen kapteenina. Virtanen on pelityyliltään puolustava puolustaja.
Ura

Virtanen aloitti jääkiekkoilun kuusivuotiaana. Hänen kasvattajaseuransa on Forssan Palloseura. Virtanen debytoi seuran miesten joukkueessa vain 16-vuotiaana Suomi-sarjassa kaudella 2012–2013, jolloin hän pelasi siellä viisi runkosarjaottelua tehden yhden syöttöpisteen. Kauden 2013–2014 Virtanen vietti FoPSin A- ja B-nuorissa ja kauden 2014–2015 kokonaan A-nuorissa. Kaudella 2015–2016 hän toimi seuran A-nuorten varakapteenina. Virtanen pelasi myös kuusi ottelua Suomi-sarjassa.
Kaudeksi 2016–2017 Virtanen teki vuoden mittaisen sopimuksen FPS:n Suomi-sarjajoukkueen kanssa. Hänen ensimmäinen kokonainen kautensa toi siellä 34 runkosarjaottelussa tehot 1+9=10 ja kahdeksassa playoff-ottelussa kaksi syöttöpistettä. Kauden 2017–2018 ensimmäisessä harjoitusottelussa Virtanen loukkasi olkapäänsä ja hän joutui yli kuukaudeksi sivuun. Kaudeksi 2019–2020 Virtanen nimettiin FPS:n kapteeniksi.
FPS nostettiin kaudeksi 2020–2021 Mestikseen. Virtanen nimettiin joukkueen varakapteeniksi. Hänen ensimmäinen kautensa sarjassa toi 22 runkosarjaottelussa tehot 1+2=3. Kesäkuussa 2021 Virtanen teki FPS:n kanssa vuoden mittaisen jatkosopimuksen, kuten taas toukokuussa 2022.
Elokuussa 2022 FPS hyllytti toiminnastaan kaksi henkilöä, mikä liittyi Forssan keskustassa tapahtuneeseen pahoinpitelyyn, joka tapahtui ravintola Statuksesta poistumisen jälkeen. Forssan lehden ja Hämeen Sanomien urheilutoimituksen useista lähteistä vahvistettujen tietojen mukaan hyllytetyt henkilöt olivat Virtanen ja päävalmentaja Asko Rantanen. FPS:n puheenjohtaja Pasi Nuora ei kuitenkaan vahvistanut tietoja, vaan hän kommentoi arvioituja poissaolijoita katsomalla illan ottelun kokoonpanoa. Virtanen palasi FPS:n vahvuuteen lokakuun lopulla.
Kaudeksi 2023–2024 Virtanen nimettiin FPS:n kapteeniksi. Helmikuussa 2024 seura vuokrasi hänet ja Oskari Lahtisen SM-liigajoukkue Hämeenlinnan Pallokerhoon, kun joukkueen puolustus kärsi loukkaantumisista. Virtanen teki näin ollen liigadebyyttinsä 7. helmikuuta 2024 Turun Palloseuraa vastaan. Hänet merkittiin HPK:n seitsemänneksi puolustajaksi. Virtanen sai ottelussa jääaikaa 3.07 minuuttia.
Muuta

Virtanen valmistui ylioppilaaksi Forssan yhteislyseosta keväällä 2015. Hän opiskeli tämän jälkeen rakennusinsinööriksi Hämeen ammattikorkeakoulussa.
The Epoch Times

| The Epoch Times |
| --- | --- |

Lehtityyppi:  Broadsheet
Julkaisija:  Epoch Media Group
Perustettu:  2000
Kotimaa:  Yhdysvallat
Kieli:  useita kieliä (en)
The Epoch Times (kiin.: 大紀元時報; pinyin: dàjìyuán shíbào) on Falun Gongiin kytkeytynyt, monilla kielillä julkaistava lehti. Se vastustaa Kiinan kommunistista puoluetta. Lehden poliittinen linja on äärioikeistolainen ja se muun muassa kieltää ilmastonmuutoksen ja on tukenut Donald Trumpia sekä levittänyt QAnon-salaliittoteoriaa ja rokotevastaista propagandaa.
The Epoch Timesin perusti vuonna 2000 Falun Gong -liike. Alussa lehden tavoitteena oli vastustaa Kiinan propagandaa ja kertoa Kiinan hallinnon vainosta Falun Gongia kohtaan. Lehden lukijamäärät nousivat paljon vuonna 2016 Facebookin algoritmia ja äärioikeistolaista materiaalia hyödyntämällä. Vuonna 2020 The Epoch Timesia seurasi eri sosiaalisen median alustoilla kymmenet miljoonat ihmiset.
Lehteä on saatavana myös Suomessa. Suomessa se ilmestyy kiinan kielellä ja kerran viikossa.  Se on ilmaisjakelulehti ja sitä jakavat Falun Gongin harjoittajat.
The Best of Billie

| The Best of Billie Billie Piper |
| --- | --- | --- |

Kokoelmalevyn tiedot
 Äänitetty : 1998,2000
 Julkaistu: 2005
 Tuottaja(t): Useat
 Tyylilaji: pop
 Kesto: 60.00
 Levy-yhtiö: EMI
Billie Piperin muut julkaisut
| Walk of Life 2000 | The Best of Billie 2005 |   |
The Best of Billie on Billie Piperin järjestyksessä kolmas albumi, ja ensimmäinen kokoelma. Se julkaistiin vuonna 2005.
Kappalelista

Because We Want To
Girlfriend
She Wants You
Party on the Phone
Tide Is High
Honey to the Bee
I Dream
Day and Night
Bring It On
Promises
Something Deep Inside
First Love
G.H.E.T.T.O.U.T.
Caress the Gold
Walk of Life
The Forbidden Kingdom – kaksi mestaria

| The Forbidden Kingdom – kaksi mestaria> The Forbidden Kingdom |
| --- | --- |

Ohjaaja:  Rob Minkoff
Käsikirjoittaja:  John Fusco
Perustuu:  Kiinalaiseen romaaniin Journey to the West
Tuottaja:  Casey Silver
Säveltäjä:  David Buckley
Kuvaaja:  Peter Pau
Leikkaaja:  Eric Strand
Pääosat:   Jackie Chan  Jet Li 
Valmistustiedot
Valmistusmaa:  Yhdysvallat
Tuotantoyhtiö:  Lionsgate
Levittäjä:  Lionsgate Netflix
Ensi-ilta:   Yhdysvallat 18. huhtikuuta 2008  Suomi 25. heinäkuuta 2008 
Kesto:  104 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Forbidden Kingdom – kaksi mestaria (The Forbidden Kingdom) on Lionsgaten toimintaelokuva, jonka on ohjannut Rob Minkoff ja tuottanut Casey Silver. Elokuvan ensi-ilta oli Yhdysvalloissa 18. huhtikuuta 2008 ja Suomessa 25. heinäkuuta. Elokuvassa näyttelee kaksi kuuluisaa kung-fu-näyttelijää, Jackie Chan ja Jet Li.
Elokuvan koreografia on Yuen Woo-pingin (Hiipivä tiikeri, piilotettu lohikäärme) käsialaa.
Näyttelijät

| 0 | 1 | 2 |
| --- | --- | --- |
|  Jackie Chan  | … |  Lu Yan   |
|  Jet Li  | … |  Sun Wukong   |
|  Michael Angarano  | … |  Jason Tripitikas   |
|  Liu Yifei  | … |  Golden Sparrow   |
|  Bingbing Li  | … |  Ni Chang   |
|  Collin Chou  | … |  Jade Warlord   |
|  Morgan Benoit  | … |  Lupo   |
|  Jack Posobiec  | … |  Southie   |
|  Thomas McDonell  | … |  nuori Southie   |
Aiheesta muualla

Elokuvan kotisivut
Tiia Palmén

| Tiia Palmén> Henkilötiedot |
| --- | --- |
Ammatti:  toimittaja
Muut tiedot
Merkittävät teokset: Koskelan teinisurma
Tiia Palmén on suomalainen rikos- ja oikeustoimittaja sekä kirjailija. Hän on MTV Uutisten rikostoimituksen päällikkö. Maaliskuusta 2022 lähtien Palmén on toiminut Rikospaikka-ohjelmassa juontaja-toimittajana Pekka Lehtisen työparina.
Palmén on kirjoittanut vuonna 2021 julkaistun teoksen Koskelan teinisurma. Se kertoo vuonna 2020 Helsingin Koskelassa tapahtuneesta 16-vuotiaan pojan murhasta. Kirjassa kerrotaan rikoksen taustoista, itse surmaillasta sekä oikeuden käsittelystä. Vuonna 2022 Koskelan teinisurmasta julkaistiin jatko-osa. Siinä kerrotaan tekijöiden tuomiosta ja pohditaan tarkemmin teon motiivia.
Vuonna 2024 Palmén valittiin Oikeustoimittajat ry:n puheenjohtajaksi.
Teokset

Koskelan teinisurma.  Helsinki:  Deadline Kustannus, 2021.  ISBN 978-952-7396-15-5.
Aiheesta muualla

Deadline Kustannus: Kirjailijat deadlinekustannus.fi. Arkistoitu 17.3.2023.
Tiia Palmén Twitterissä
Serhi Vsevolodov

| Serhi Vsevolodov> Henkilötiedot |
| --- | --- |
Syntynyt: 4. syyskuuta 1955 (ikä 69) H’erson
Kansalaisuus:   Ukraina
Kyokushin-ottelija
Aktiivisena:  1979–2001
Kätisyys:  oikea
Vyöarvo:  6. dan
| Mitalit> Maa:   Ukraina.Miesten kyokushin.Ikämiesten MM-kilpailut  | Mitalit> Maa:   Ukraina.Miesten kyokushin.Ikämiesten MM-kilpailut  | Mitalit> Maa:   Ukraina.Miesten kyokushin.Ikämiesten MM-kilpailut  | Maa:   Ukraina> Miesten kyokushin. |
| --- | --- | --- | --- |
|  Kultaa | Osaka 2001 |  |  |
| Neuvostoliiton mestaruuskilpailut  | Neuvostoliiton mestaruuskilpailut  | Neuvostoliiton mestaruuskilpailut  |  |
|  Hopeaa | Mahatškala 1983 |  |  |
| Ukrainan SNT mestaruuskilpailut  | Ukrainan SNT mestaruuskilpailut  | Ukrainan SNT mestaruuskilpailut  |  |
|  Kultaa | H’erson 1982 |  |  |
|  Kultaa | Nikolaev 1990 |  |  |
|  Hopeaa | Sevastopol 1980 |  |  |
|  Hopeaa | Odessa 1981 |  |  |
Miesten lähitaistelu
| Ukrainan mestaruuskilpailut  | Ukrainan mestaruuskilpailut  | Ukrainan mestaruuskilpailut  |  |
|  Kultaa | 1981 |  |  |
|  Kultaa | 1983 |  |  |
|  Kultaa | 1984 |  |  |
Serhi Serhijovytš Vsevolodov (ukr. Сергій Сергійович Всеволодов, s. 4. syyskuuta 1955 H’erson, Ukraina SNT) on ukrainalainen karateka ja valmentaja. Hän on Ukrainan Kyokushin-liiton puheenjohtaja ja WKB-liiton kansainvälisen komitean jäsen. Lisäksi Vsevolodov on H’ersonin alueen Kyokushinin puheenjohtaja. Hänellä on Kyokushinissa 6. danin arvo ja 3. danin arvo armeijan lähitaistelussa. Hän voitti kilpaurallaan Kyokushinissa Ukrainan mestaruuden kahdesti ja kerran ikämiesten maailmanmestaruuden.
Elämäkerta

Vsevolodov valmistui kauppalaivaston merikoulusta 1975. Valmistumisensa jälkeen hän työskenteli vuosien 1975–1979 välisenä aikana Ukrainan armeijan laivamekaanikkona Odessassa. Vsevolodov palasi takaisin opiskelemaan 1980 H’ersonin pedagogiseen instituuttiin. Hän oli samaan aikaan töissä merisatamalla vuosina 1979–1981. Hän valmistui opinnoistaan 1984.
Kyokushin

Vsevolodov alkoi opiskelemaan Kyokushinia 1975 kerättyään karateen liittyvää kirjallisuutta vieraillessaan eri maiden merisatamilla töidensä puolesta. Lopulta 1979 hän alkoi harjoittelemaan Kyokushinia tavattuaan Matjushyn Pavlovytšin Dnipropetrovskissa. Hän oli myös sen jälkeen lähitaisteluohjaajana vuosina 1981–1989.
Kyokushin > Kilpaura

Vsevolodov saavutti ensimmäistä kertaa menestystä 1980 tultuaan toisissa Ukrainan SNT:n mestaruuskilpailuissa toiseksi. Hän sijoittui toiseksi myös seuraavissa kilpailuissa Odessassa 1981. Samana vuonna Vsevolodov voitti Ukrainan mestaruuden lähitaistelukilpailuissa. Lopulta historian neljänsissä Ukrainan SNT:n mestaruuskilpailuissa Vsevolodov voitti Ukrainan mestaruuden kotikaupungissaan H’ersonissa.
1983 Vsevolodov saavutti menestystä myös Neuvostoliiton mestaruuskilpailuissa, jossa hän sijoittui toiseksi. Lisäksi hän voitti toisen kerran Ukrainan mestaruuden lähitaistelussa ja kolmannen mestaruuden 1984. Myöhemmin 1990 Vsevolodov voitti uransa toisen Ukrainan mestaruuden Kyokushinissa.
2001 Vsevolodov voitti ikämiesten maailmanmestaruuden Osakassa, jonka jälkeen hän päätti kilpauransa.
Kyokushin > Kilpauran jälkeen

Vsevolodov siirtyi kilpauransa loppupuolella enemmän johdollisiin tehtäviin ja oli muun muassa 1988–1991 aikana Ukrainan alueellisessa urheiluliitossa. Hänet nimitettiin 1990 H’ersonin itämaisten taistelulajien alueellisen liiton puheenjohtajaksi. Samana vuonna hän on toiminut myös H’ersonin Kyokushin seuran H’erson Sports Clubin puheenjohtaja.
Vsevolodov johtotehtävien ohessa Ukrainan maajoukkueen päävalmentaja ja valmentanut maalleen useita Euroopan mestareita IKO-liitossa, kuten Oleksandr Lapko (1997, 1999), Vladimir Zadarozhniy (1997), Vadim Jakovenko (1999), Sultanamet Junusov (2011), Oleksandr Ieromenko (2011, 2012, 2013, 2014, 2015) ja Eldar Ismailov (2012, 2015, 2016).
Vuodesta 2007 lähtien hän on ollut Ukrainan Kyokushin-liiton puheenjohtajana ja ollut joulukuusta 2016 lähtien WKB-liiton kansainvälisen komitean jäsen.
Torasjärvi

Torasjärvi voi tarkoittaa seuraavia:
Torasjärvi, järvi Karjalan tasavallan Petrovskissa
Torasjärvi, järvi Karjalan tasavallan Repolassa
Torasjärvi, järvi Karjalan tasavallan Tšopinassa
Torasjärvi, järvi Muoniossa
Torasjärvi, järvi Ylitorniolla ja Pellossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Torasjärvi”, voi hakea sivunnimihaulla, laajalla sivunnimihaulla tai tekstihaulla.
Tanba-Sasayama

| Tanba-Sasayama (丹波篠山市) |
| --- | --- |
 Sasayaman linnanaluskaupunkia
 lippu:  Symboli
 Tanba-Sasayaman sijainti Hyōgon prefektuurissa
 Tanba-Sasayama
 Koordinaatit: 35°04′33″N, 135°13′09″E 
Valtio:  Japani
Alue:  Kansai
Prefektuuri:  Hyōgon prefektuuri
Pinta-ala:  
 – Kokonaispinta-ala:  377,59 km²
Väkiluku (02/2020):  41 294
 – Väestötiheys:  109,4 as./km²
Symbolit:  
 – Puu:  Kirsikka
 – Kukka:  Lilium japonicum
 
 https://www.city.sasayama.hyogo.jp/ 
Infobox OKVirheellinen NIMI-arvo: 
Tanba-Sasayama (jap. 丹波篠山市, Tanba-Sasayama-shi) on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa vuorten ympäröimällä Sasayaman tasangolla, jonka keskiosassa virtaa Sasayamajoki. Koillisessa kaupunki rajautuu Kioton, kaakossa Osakan prefektuuriin. Tanba-Sasayamassa on 41 294 asukasta (helmikuussa 2020) ja sen pinta-ala on 377,59 neliökilometriä.
Sasayaman kaupunki perustettiin vuonna 1999, kun aiempaan Sasayaman maaseutukaupunkiin liitettiin kolme muuta maaseutukaupunkia, Konda, Nishiki ja Tannan. Vuoden 2019 toukokuussa kaupunki vaihtoi nimensä Tanba-Sasayamaksi. Edo-kaudella Sasayama kasvoi linnanaluskaupunkina ja Sasayaman daimiokunnan keskuksena. Alueen läpi kulki historiallinen Kiotoon johtava San’indō-tiereitti, ja Sasayaman lisäksi Fukusumin alue toimi sen varren postiasemana (shukuba). Molemmilla paikkakunnilla on säilynyt vanhaa kaupunkimiljöötä, joka on suojeltu. Merkittävin elinkeino seudulla on maatalous, joka tuottaa esimerkiksi riisiä, teetä, kastanjoita, yamaimoa (Dioscorea japonica), mustia soijapapuja, männyntuoksuvalmuskaa ja naudanlihaa. Perinteinen käsityöteollisuuden tuote on Tanba-keramiikka, jonka valmistus on keskittynyt kaupungin lounaisosiin.
Tanba-Sasayaman rakennettuun kulttuuriperintöön kuuluvat esimerkiksi Sasayaman linnan ja Yakamin linnan rauniot, Kasugan pyhäkkö ja Daikoku-jin temppeli. Kaupungissa toimii Kagobō-onsenin kuuma lähde, joka liitetään Heike no ochiudo -legendaan. Tanba-Sasayama tunnetaan myös dekansho-bushi-kansanlauluperinteestä, jonka kunniaksi järjestetään elokuisin festivaali. Kaupungin alueella sijaitsee kolme prefektuurin luonnonpuistoa. Tanba-Sasayamaa palvelee JR Nishi-Nihonin Fukuchiyama-linja.
Kuvia

Sasayaman linnan Ōshoin
Sasayaman linnan raunioita
Taishō roman-kan
Talvi Tanba-Sasayamassa
Aiheesta muualla

Kuvia tai muita tiedostoja aiheesta Tanba-Sasayama Wikimedia Commonsissa
Kaupungin internetsivut (Arkistoitu – Internet Archive) (japaniksi)
The Best of Bruce Dickinson

| The Best of Bruce Dickinson Bruce Dickinson |
| --- | --- | --- |

Kokoelmalevyn tiedot
 Julkaistu: 24. syyskuuta 2001
 Formaatti: 2CD, CD
 Tyylilaji: heavy metal
 Kesto: 63.38 (CD1) 71.27 (CD2)
 Levy-yhtiö: Metal-Is
Bruce Dickinsonin muut julkaisut
| Scream for me Brazil 1999 | The Best of Bruce Dickinson 2001 | Tyranny of Souls 2005 |
The Best of Bruce Dickinson on Bruce Dickinsonin kokoelma-albumi, joka julkaistiin vuonna 2001 levymerkillä Metal-Is Records.
Kappaleet

| --- | --- |
 CD1 Broken – 04.00  Tattooed Millionaire – 04.26  Laughing in the Hiding Bush – 04.09 (live)  Tears of the Dragon – 06.20  The Tower – 04.43  Born in '58 – 03.37  Accident of Birth – 04.28  Silver Wings – 04.17  Darkside of Aquarius – 06.50  Chemical Wedding – 04.06  Back from the Edge – 04.16  Road to Hell – 03.59  Book of Thel – 08.27 (live) :  CD2 Bring Your Daughter to the Slaughter – 05.00 (original soundtrack version)  Darkness Be My Friend – 02.01  Wicker Man – 04.41 (nauhoitettu 1997)  Real World – 03.55  Acoustic Song – 04.23  No Way Out...Continued – 05.18  Midnight Jam – 05.11  Man of Sorrows – 05.16  Ballad of Mutt – 03.33  Re-Entry – 04.04  I'm in a Band with an Italian Drummer – 03.52  Jerusalem – 06.44 (live)  The Voice of Crube – 13.45  Dracula – 03.44
The Forbidden Path

| The Forbidden Path |
| --- | --- |

Ohjaaja:  J. Gordon Edwards
Käsikirjoittaja:  Adrian Johnson E. Lloyd Sheldon
Perustuu:  E. Lloyd Sheldonin novelliin From the Depths
Tuottaja:  William Fox
Pukusuunnittelija:  George Hopkins
Pääosat:  Theda Bara Hugh Thompson
Valmistustiedot
Valmistusmaa:   Yhdysvallat
Tuotantoyhtiö:  Fox Film Corporation
Levittäjä:  20th Century Studios
Ensi-ilta:   3. helmikuuta 1918
Kesto:  60 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
The Forbidden Path on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Hugh Thompson. Käsikirjoituksen olivat laatineet Adrian Johnson ja E. Lloyd Sheldon Sheldonin novellin From the Depths pohjalta. The Forbidden Path kertoo viattomasta newyorkilaisesta Mary-nimisestä tytöstä, josta muuttuu vaarallinen vamppi.
Fox Film Corporation oli toiminut elokuvan tuotanto- ja levittäjäyhtiönä, ja elokuva sai ensi-iltansa Yhdysvalloissa 3. helmikuuta vuonna 1918. The Forbidden Path on nykyisin listattu kadonneeksi elokuvaksi.
Näyttelijät

| 0 | 1 | 2 |
| --- | --- | --- |
|  Theda Bara  | … |  Mary Lynde   |
|  Hugh Thompson  | … |  Robert Sinclair   |
|  Sidney Mason  | … |  Felix Benavente   |
|  Walter Law  | … |  herra Lynde   |
|  Florence Martin  | … |  Barbara Reynolds   |
|  Wynne Hope Allen  | … |  rouva Lynde   |
|  Alphonse Ethier  | … |  William Sinclair   |
|  Lisle Leigh  | … |  rouva Byrne   |
|  Reba Porter  | … |  Tessie Byrne   |
Aiheesta muualla

The Forbidden Path Internet Movie Databasessa (englanniksi)
The Forbidden Path AllMoviessa. (englanniksi)
The Forbidden Path Silent era -sivustolla (englanniksi)
The Forbidden Path Yhdysvaltain elokuvainstituutin sivuilla (englanniksi)
The Forbidden Path TCM Movie Databasessa (englanniksi)
Sha Tin (piiri)

| Sha Tin> 沙田區 |
| --- | --- |
 Amah Rock -kalliomuodostelma ja Sha Tinin asuinalueita.
 Kaupungin kartta, jossa Sha Tin korostettuna.  Hongkongin piirit
Kaupunki:  Hongkong
Koordinaatit:  22°23′14″N, 114°11′43″E
Pinta-ala:  69,27 km² 
Väkiluku:  692 806 (2021)
Väestötiheys:  10 082 as./km²
Sha Tin (kiin.: 沙田區; Jyutping: Saa1tin4 keoi1) on yksi Hongkongin 18 piiristä. Se sijaitsee Uusien territorioiden eteläosassa Kowloonin pohjoispuolella. Alueen pinta-ala on 69,27 km2 ja asukasluku vuonna 2021 oli 692 806. Se on Kwai Tsingin ohella ainoa Uusien territorioiden piiri, jonka väestötiheys ylittää 10 000 asukasta neliökilometrillä.
Maantiede

Sha Tin sijaitsee Uusien territorioiden eteläosassa Kowloonin pohjoispuolella. Sen halki kohti koillista virtaa Shing Mun -joki, joka laskee mereen Tide Cove -lahdella. Sha Tinin naapuripiirit ovat luoteessa ja koillisessa Tai Po, jonka alueen Tide Coven rannalla Sha Tin katkaisee, idässä Sai Kung, etelässä Wong Tai Sin, Kowloon City ja Sham Shui Po, lounaassa Kwai Tsing ja lännessä Tsuen Wan.
Historia

Nykyisen Sha Tinin piirin alueella on ollut asutusta Ming-dynastian (1368–1644) ajoista lähtien. Alueen tärkeimmän elinkeinot olivat maanviljely ja kalastus.
Sha Tin oli yksi alueista, jotka 1970-luvulla valittiin ensimmäisten new town -nimellä kutsuttujen, uudelleen rakennettujen asuinalueiden paikoiksi. Alueella oli tuolloin noin 20 000 asukasta. Sha Tin New Town rakennettiin Shing Mun -joen varrelle. Sitä täydentämään rakennettiin myöhemmin Tide Coven rannalle toinen new town, Ma On Shan.
Nykytila

Sha Tinissä asui 692 806 ihmistä vuonna 2021. Alueen asukkaiden kuukausittaiset mediaanitulot olivat 18 500 dollaria, mikä on hieman koko Hongkongin vastaavaa lukua (18 000 dollaria) suurempi. Asukkaista yli 650 000 oli etnisiä kiinalaisia. Suurimpia vähemmistöjä olivat filippiiniläiset ja indonesialaiset.
Sha Tin on merkittävän asutuskeskuksen lisäksi tärkeä liikenteen solmukohta Uusilla territorioilla. Sen kautta kulkevat tunnelit Kowlooniin ja Uusien territorioiden länsiosiin sekä moottoritie pohjoiseen. Mass Transit Railwayn East Rail Line -linja kulkee alueen läpi, ja Tai Wain asemalta on vaihtoyhteys Ma On Shan Linelle, joka kulkee nimensä mukaisesti Ma On Shaniin.
Sha Tinin tärkeimpiin nähtävyyksiin kuuluvat Amah Rock -kalliomuodostelma, Che Kung -temppeli, muurien ympäröimä hakka-kulttuurin kylä Tsang Tai Uk ja kymmenentuhannen Buddhan luostari. Niiden lisäksi piirin alueella sijaitsevat muun muassa Sha Tinin laukkarata, New Town Plaza -ostoskeskus, Hongkongin kulttuuriperinnön museo ja Hongkongin kiinalaisen yliopiston kampus.
Sha Tinin rakennuksia Shing Mun -joen varrella.
Sha Tinin laukkarata Shing Mun -joen varrella.
Toivon neitsyt

Toivon neitsyttä esittävä patsas Pontmainissa.
Toivon neitsyt tarkoittaa kertomusta Neitsyt Marian ilmestymisestä Ranskan Pontmainissa 17. tammikuuta 1871.
Saksan-Ranskan sodan 1870–1871 päättyessä koettiin Ranskassa Pyhän ja autuaimman Neitsyt Marian ilmestys, jonka huomasi aluksi Barbadette perheen vanhemmat ja kaksi kolmesta lapsesta. Myöhemmin paikalle kerääntyi kylän väki ja pappeja kaukaakin. Ilmestys oli taivaalle ilmestynyt naishahmo, jolla oli sininen asu kenkiä myöten. Asussa oli kullan värisiä tähtiä. Hahmolla oli myös kruunu, jonka alaosassa oli musta nauha. Ilmestyksen on roomalaiskatolinen kirkko dokumentoinut hyvin tarkasti, ja siitä on tehty useita havainnollisia kuvituksia.
Ilmestys ei jäänyt pelkästään vertauskuvalliseksi, vaan siihen liittyi molemminpuolista keskustelua, rukouksia, lauluja, kirjoitettua tekstiä ja tunteita, joista on tarkkoja selostuksia roomalais-katolisen kirkon dokumenteissa. Yksi sanomista kuului näin: Mutta pyydän teitä, rukoilkaa, minun lapseni, Jumala tulee pian kuulemaan teidän rukouksianne, Minun poikani, Minun poikani on odottamassa teitä.
Ilmestys on vaikuttanut kirkkotaiteeseen, ja siitä on syntynyt uusi Neitsyt Marian tyyppi, jolla on kokosininen puku kenkiä myöten ja puvussa kultaisia tähtiä. Lisäksi ilmestyksellä on paikallista merkitystä, sillä ilmestyspaikkakunnalla käy vuosittain noin 200 000 paikallista matkailijaa. Ulkomaalaisia käy lähinnä Saksasta. Kanadassa on nimetty yksi kylä ilmestyksen mukaan: Notre-Dame-de-Pontmain, Quebec. Roomalais-katoliseen kirkon sisäisiin asioihin ilmestyksellä on myös ollut vaikutusta, sillä kirkko pitää ilmestyksiä suuressa arvossa.
Aiheesta muualla

Lady of Pontmain Foundation Marypages. Viitattu 19.12.2013. (englanniksi)
The Forbidden City

| The Forbidden City |
| --- | --- |
 Elokuvan mainos Moving Picture World -lehdessä syyskuussa vuonna 1918
Ohjaaja:  Sidney Franklin
Käsikirjoittaja:  Mary Murillo
Perustuu:  George Scarboroughin tarinaan
Tuottaja:  Joseph M. Schenck
Kuvaaja:  Henry Lyman Broening
Pääosat:  Norma Talmadge Thomas Meighan
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Ensi-ilta:   6. lokakuuta 1918
Kesto:  62 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
The Forbidden City
The Forbidden City (myös A Tale of the Forbidden City) on vuonna 1918 ensi-iltansa saanut Sidney Franklinin ohjaama yhdysvaltalainen mykkä melodraama, jonka pääosissa ovat Norma Talmadge ja Thomas Meighan.
The Forbidden City perustuu George Scarboroughin tarinaan, jonka pohjalta Mary Murillo laati elokuvan käsikirjoituksen. Elokuvan tuottajana toimi Talmadgen aviopuoliso Joseph M. Schenck, ja elokuva kuvattiin New Yorkin Bronxissa sijaitsevilla Select Studiosilla. The Forbidden Cityn tuotantoyhtiönä toimi Norma Talmadge Film Corporation, ja elokuvan levitti Select Pictures Corporation. Elokuva sai Yhdysvaltain ensi-iltansa 6. lokakuuta vuonna 1918. The Forbidden City julkaistiin ensimmäisen kerran DVD:lle vuonna 2004. Elokuvan kopiota säilytetään Yhdysvaltain kongressin kirjastossa.
Juoni

Kiinalaisen hallitusherran (Michael Rayle) tytär San San (Norma Talmadge) avioituu salaa amerikkalaisen John Wordenin (Thomas Meighan) kanssa. Nuori aviopari elää onnellisena, kunnes San Sanin isä päättää Wordenin ollessa poissa tarjota tytärtään Kiinan keisarin (L. Rogers Lytton) haaremille. Kun keisari näkee San Sanin pienen Toy-tyttären, hän raivostuneena tuomitsee San Sanin kuolemaan. Tämän seurauksena Worden lähtee maasta. Kahdeksantoista vuotta myöhemmin haaremin naisten kasvattama Toy (Talmadge) pakenee Manilaan, missä hän työskentelee Punaisen Ristin sairaanhoitajana. Hän menee kihloihin amerikkalaisen luutnantin, Philip Halbertin, kanssa. Nuoren miehen holhooja kuitenkin kieltää parisuhteen. Kun holhooja on houretilassa, hän paljastaa Toylle olevansa hänen isänsä. San Sania edelleen ikävöivä Worden antaa lopulta periksi ja siunaa Toyn ja Philipin tulevan avioliiton.